[{"text_idx": "#000004", "text": "Gareth Bale to be given special send off before Wales v Latvia kick-off"}, {"text_idx": "#000007", "text": "Powys roads winter service review agreed by cabinet"}, {"text_idx": "#000009", "text": "North Wales needs its own metro mayor to become the UK\u2019s energy superpower"}, {"text_idx": "#000010", "text": "Cerddorion yn cefnogi ymgyrch Cymdeithas"}, {"text_idx": "#000011", "text": "MAE nifer o gerddorion wedi galw am ddileu targedau tai cenedlaethol er mwyn cryfhau\u2019r Gymraeg ar lefel gymunedol, mae Cymdeithas yr Iaith Gymraeg wedi cyhoeddi heddiw."}, {"text_idx": "#000012", "text": "Ymysg yr un cerddor ar ddeg sydd wedi datgan awydd i symud i system a fyddai\u2019n gwneud anghenion lleol yn ganolbwynt i\u2019r system gynllunio mae\u2019r diddanwr Dewi Pws Morris, cantores y band Clatshobant Delyth Wyn ac aelodau\u2019r band Edward H Dafis, Cleif Harpwood o Borth Talbot, a Hefin Elis o Gaernarfon. Mae\u2019r cerddorion wedi llofnodi datganiad Cymdeithas yr Iaith sy\u2019n galw am ddeddfwriaeth gynllunio a fyddai\u2019n gosod anghenion lleol fel man cychwyn y system yn hytrach na thargedau tai sy\u2019n seiliedig ar amcanestyniadau poblogaeth cenedlaethol, yn sicrhau bod effaith datblygiadau ar y Gymraeg yn cael ei asesu, ac yn rhoi grym cyfreithiol i gynghorwyr dderbyn neu wrthod datblygiadau ar sail eu heffaith ar y Gymraeg. Wrth ddatgan ei gefnogaeth i\u2019r ymgyrch, dywedodd Dewi Pws Morris sy\u2019n byw yn Nhresaith: \u201cDw i\u2019n cytuno cant y cant gyda\u2019r Gymdeithas am hyn. Mae angen newid yr holl system gynllunio fel bod yr iaith yn gallu tyfu fel iaith gymunedol yn lle crebachu. Does dim pwynt cael rhyw ffics arwynebol heb fynd at wraidd y broblem, sef system gynllunio sy\u2019n gwybod pris popeth ond gwerth dim byd. Anghenion cymunedau lleol ddylai fod yn y ddeddf newydd, dim system sy\u2019n gwasanaethu pobl gyfoethog o\u2019r tu fas. Mae\u2019n amser i\u2019r hen Carwyn ddeffro o\u2019i drwmgwsg.\u201d Daw\u2019r newyddion wedi i Lywodraeth Cymru gyhoeddi Bil drafft nad yw\u2019n cynnwys yr un cyfeiriad at y Gymraeg. Wythnos ddiwethaf, fe ymprydiodd degau o aelodau\u2019r mudiad iaith dros y newidiadau i\u2019r ddeddfwriaeth hefyd. Dywedodd Toni Schiavone, llefarydd Cymunedau Cynaliadwy Cymdeithas yr Iaith Gymraeg: \u201cRwy\u2019n falch ein bod wedi derbyn cymaint o gefnogaeth i\u2019n galwadau. Mae\u2019r datganiad, sy\u2019n seiliedig ar ein cynigion deddfwriaethol amgen ni fel mudiad, yn ceisio rhoi buddiannau cymunedau\u2019n gyntaf er mwyn taclo tlodi yn ogystal a\u0302 phroblemau sy\u2019n wynebu\u2019r iaith a\u2019r amgylchedd. Mae gan Lywodraeth Cymru gyfle i ddangos eu bod nhw o ddifrif am ddiogelu a chryfhau cymunedau Cymraeg a sicrhau bod pobl yn cael byw yn Gymraeg. Mae\u2019n hanfodol bod y Gymraeg yn cael ei gwneud yn ystyriaeth berthnasol yn y maes cynllunio er mwyn iddi ffynnu dros y blynyddoedd i ddod.\u201d \u201cRydyn ni wedi galw am chwyldroi\u2019r system gynllunio fel rhan o\u2019r chwe newid polisi sydd eu hangen er mwyn delio ag argyfwng y Cyfrifiad. Yn gynharach eleni, fe gyhoeddon ni Fil Cynllunio amgen, ac mae\u2019r datganiad mae\u2019r cerddorion yn ei gefnogi yn crynhoi\u2019r prif alwadau yn y Bil hwnnw. Byddwn ni\u2019n parhau i gasglu enwau ar y datganiad dros y misoedd nesaf a\u2019u cyflwyno i\u2019r Llywodaeth.\u201d Mae nifer fawr o ddatblygiadau tai wedi bod yn y newyddion yn ddiweddar oherwydd eu heffaith ar y Gymraeg, megis ceisiadau cynllunio am dai ym Mhenybanc, Bethesda a Bodelwyddan. Mae nifer y cymunedau sydd a\u0302 mwy na 70% o\u2019r boblogaeth yn siarad Cymraeg wedi cwympo\u2019n ddifrifol yn ystod yr ugain mlynedd diwethaf, o 92 yn 1991 i 39 yn 2011. Mae Cymdeithas yr Iaith wrthi\u2019n cynnal cyfres o gyfarfodydd cyhoeddus yn trafod ei chynigion cynllunio ar ei Fil Cynllunio drafft ac yn gwahodd sylwadau arno tan ddiwedd yr Eisteddfod Genedlaethol."}, {"text_idx": "#000014", "text": "Welsh Government warned over its plans to scrap \u201cvital\u201d financial support service"}, {"text_idx": "#000015", "text": "UK Coastguard issues safety plea"}, {"text_idx": "#000018", "text": "This website and associated newspapers adhere to the Independent Press Standards Organisation\u2019s Editors\u2019 Code of Practice. If you have a complaint about the editorial content which relates to inaccuracy or intrusion, then please contact the editor here. If you are dissatisfied with the response provided you can contact IPSO here"}, {"text_idx": "#000019", "text": "Fact Checking Policy and Regulation"}, {"text_idx": "#000020", "text": "Companies supercharged with \u00a3277m in government and private investment"}]